Diari Oficial de la Generalitat Valenciana


Sumari del DOGV 5125, del 31-10-2005 (2005/11718)

RESOLUCIÓ de 24 d'octubre de 2005, de la Direcció General d'Investigació i Innovació Agrària i Ramaderia, per la qual es declara l'existència de dos focus de Rhynchophorus ferrugineus, als termes municipals d'Almenara (Castelló) i Bétera (València) i es delimiten les àrees de protecció i d'especial vigilància.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/10/24/(2)/dof/vci/html**

### Dades del document

Número de DOGV
:   5125

Data del DOGV
:   31-10-2005

Secció del DOGV
:   I. DISPOSICIONS GENERALS

Número del document
:   2005/11084


Data del document
:   24-10-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Bétera
    * Almenara
    * malaltia vegetal
    * arboricultura
    * tractament fitosanitari

RESOLUCIÓ de 24 d'octubre de 2005, de la Direcció General d'Investigació i Innovació Agrària i Ramaderia, per la qual es declara l'existència de dos focus de Rhynchophorus ferrugineus, als termes municipals d'Almenara (Castelló) i Bétera (València) i es delimiten les àrees de protecció i d'especial vigilància. [2005/M11992]
  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca a les palmeres i l'expansió dels quals suposaria un greu perill per als palmerars de la Comunitat Valenciana, ha fet necessària l'adopció de mesures fitosanitàries contra este. Amb este objecte, la Conselleria d'Agricultura, Pesca i Alimentació va publicar l'Ordre de 24 de febrer de 2004, per la qual es declarava l'existència oficial de Rhynchophorus ferrugineus a la Comunitat Valenciana, es qualificava d'utilitat pública la lluita contra este i s'establien les actuacions obligatòries per a la seua eradicació i control.
  
Atés que, en l'article 7 i en la primera disposició final de l'esmentada ordre s'atribuïen competències a la Direcció General d'Investigació i Innovació Agrària i Ramaderia per a dictar les disposicions necessàries per a l'aplicació i el compliment del que establix esta, resolc:
  
Primer
  
Declarar l'existència de dos focus de Rhynchophorus ferrugineus als termes municipals d'Almenara (Castelló) i Bétera (València).
  
Segon
  
Establir en el focus d'Almenara una àrea de protecció en un cercle de 5 km de radi al voltant del punt quilomètric 2.2 de la carretera CV2310, de coordenades UTM ED50 T=422931 O=4404566. Igualment, en el focus de Bétera s'establix una àrea de protecció al voltant del punt quilomètric 14.9 de la carretera CV35, a la urbanització Montesano, de coordenades UTM ED50 Y=921110 S= 4383950
  
Tercer
  
Establir les respectives àrees d'especial vigilància en la corona circular compresa entre els radis de 5 i 10 km al voltant dels punts anteriorment esmentats.
  
Quart
  
El moviment i tractament de les palmeres en estes àrees queda sotmés al que disposa l'esmentada ordre.
  
La present resolució no posa fi a la via administrativa i contra esta es pot interposar recurs d'alçada en el termini d'un mes, des de la publicació en el Diari Oficial de la Generalitat Valenciana, davant del secretari autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació.


Còpia Permalink ELI